Αναισθησία άνευ οπιοειδών: παρουσίαση πρωτοκόλλου, αξιολόγηση αναλγητικού αποτελέσματος και φαρμακογονιδιωματική ανάλυση των αναλγητικών παραγόντων
Creators: name: Παπαγεωργίου, Δημήτριος Κωνσταντίνου
Publisher: name: Aristotle University of Thessaloniki
Year: 2025
Subjects: subject: Αναισθησία άνευ οπιοειδών
subject: Φαρμακογονιδιωματική
subject: Ιατρική Ακριβείας
subject: Opioid-free anesthesia
subject: Pharmacogenomics
subject: FOS: Medical biotechnology
subject: Precision Medicine

description: Η αναισθησία άνευ οπιοειδών αποτελεί ένα αναδυόμενο πεδίο στο κλινική πράξη και έρευνα, συνιστώντας μια εξαιρετική εναλλακτική στην κλασική γενική ισοζυγισμένη αναισθησία με ελεύθερη χρήση οπιοειδών, με αρκετά διαφαινόμενα οφέλη για τον ασθενή. Η φαρμακογονιδιωματική ανάλυση δύναται να συμβάλλει στον καθορισμό ομάδων ασθενών που θα ωφεληθούν τα μέγιστα από αυτό το είδος αναισθησίας, καθώς και τις ιδιαιτερότητες των φαρμακευτικών παραγόντων που χρησιμοποιούνται όσον αφορά το προφίλ ασφαλείας, την αποτελεσματικότητα και το μεταβολισμό τους. Παρουσιάζεται στην παρούσα εργασία μία σειρά περιστατικών που αφορά δέκα ασθενείς οι οποίοι έλαβαν αναισθησία άνευ οπιοειδών για χειρουργική εξαίρεση όγκου μαστού και αξιολογήθηκαν ως προς το αναλγητικό αποτέλεσμα (κλίμακα NRS) και την ποιότητα ανάνηψης (δείκτης QoR-15). Η χορήγηση συνδυασμού αναλγητικών παραγόντων (λιδοκαΐνη, κεταμίνη, κλονιδίνη, μαγνήσιο, παρεκοξίμπη, παρακεταμόλη) με την καθοδήγηση αλγαισθητικού monitoring φάνηκε να παρέχει καλής ποιότητας αναλγησία, καθώς οι ασθενείς παρουσίαζαν ήπιας ή μέτριας έντασης πόνο μετεγχειρητικά και καλή ποιότητα ανάνηψης. Ταυτόχρονα, συλλέχθηκαν δεδομένα φαρμακογονιδιωματικής όσον αφορά τις κλινικές παρατηρήσεις από τη βάση φαρμακογονιδιωματικής PharmGKB σχετικά με τα φάρμακα που χρησιμοποιήθηκαν. Με καλό επίπεδο τεκμηρίωσης, οι πολυμορφισμοί που σχετίζονται με την κακοήθη υπερθερμία μετά από την έκθεση σε σεβοφλουράνιο συνιστούν το μείζον αναισθησιολογικό προβληματισμό που προκύπτει από τη χρήση του πρωτοκόλλου. Η αναισθησία άνευ οπιοειδών αποτελεί μία επιπλέον επιλογή στην εξατομίκευση του αναισθησιολογικού πλάνου για συγκεκριμένες ομάδες ασθενών, επιχειρώντας να ενσωματώσει αρχές της ιατρικής ακριβείας στην περιεγχειρητική ιατρική.
description: Opioid-free anaesthesia is an emerging field in clinical practice and research, representing an excellent alternative to classical balanced general anaesthesia with free opioid use, with several apparent benefits for the patient. Pharmacogenomic analysis may help to define groups of patients who will benefit most from this type of anaesthesia, as well as the specificities of the pharmaceutical agents used in terms of their safety profile, efficacy and metabolism. We present in this paper a case series concerning ten patients who received opioid-free anaesthesia for surgical excision of a breast tumour and were evaluated in terms of analgesic outcome (NRS scale) and recovery quality (QoR-15 index). The administration of a combination of analgesic agents (lidocaine, ketamine, clonidine, magnesium, parecoxib, paracetamol) guided by anaesthetic monitoring appeared to provide good quality analgesia, as patients experienced mild to moderate pain postoperatively and good recovery quality. Pharmacogenomic data on clinical observations were collected from the PharmGKB pharmacogenomics database on the drugs used. With a good level of evidence, polymorphisms associated with malignant hyperthermia after sevoflurane exposure constitute the major anaesthetic concern arising from the use of the protocol. Opioid-free anesthesia represents an additional option in the individualization of the anesthetic plan for specific patient groups, attempting to incorporate precision medicine principles into perioperative medicine.